CHO วิ่งฉิว 7% รับข่าวดีบุ๊กรายได้ส่งมอบ “เมล์ NGV” ล็อต 3 มูลค่า 300 ลบ.
CHO วิ่งฉิว 7% รับข่าวดีบุ๊กรายได้ส่งมอบ “เมล์ NGV” ล็อต 3 มูลค่า 300 ลบ. โดยปิดภาคเช้าที่ระดับ 1.40 บาท บวก 0.09 บาท หรือ 6.87% สูงสุดที่ระดับ 1.42 บาท ต่ำสุดที่ระดับ 1.33 บาท ด้วยมูลค่าการซื้อขาย 13.99 ล้านบาท
17 ม.ค. 2562

ผู้สื่อข่าวรายงานว่า ราคาหุ้น บริษัท ช ทวี จำกัด (มหาชน) CHO ปิดภาคเช้าที่ระดับ 1.40 บาท บวก 0.09 บาท หรือ 6.87% สูงสุดที่ระดับ 1.42 บาท ต่ำสุดที่ระดับ 1.33 บาท ด้วยมูลค่าการซื้อขาย 13.99 ล้านบาท

ทั้งนี้ บริษัท ช ทวี จํากัด (มหาชน) หรือ CHO เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย ว่า ในนาม “กลุ่มร่วมทํางาน SCN-CHO” ได้รับสัญญาซื้อขายและจ้างซ่อมแซมบํารุงรักษารถโดยสารปรับอากาศใช้เชื้อเพลิงก๊าซธรรมชาติ (NGV) จํานวน 489 คัน กับองค์การขนส่งมวลชนกรุงเทพ (ขสมก.)
ขณะที่เมื่อวันที่ 17 ธันวาคม 2561 และวันที่ 26 ธันวาคม 2561 CHO ในนาม “กลุ่มร่วมทํางาน SCN-CHO” ได้ดําเนินการส่งมอบรถโดยสารปรับอากาศใช้เชื้อเพลิงก๊าซธรรมชาติ (NGV) รอบที่ 3 จํานวน 100 คัน แล้ว และเมื่อวันที่ 15 มกราคม 2562 ขสมก. ได้เรียกให้ CHO เข้ารับเช็คชําระค่ารถจํานวน 100 คันที่ส่งมอบรอบที่ 3
โดยCHO ในนาม “กลุ่มร่วมทํางาน SCN-CHO” ได้รับและฝากเข้าบัญชีธนาคารของกลุ่มร่วมทํางาน SCN-CHO เรียบร้อยแล้ว หากมีความคืบหน้าใดๆ บริษัทฯ จะแจ้งให้ทราบอีกครั้ง
อนึ่ง มูลค่าจากการโอนรถจำนวน 100 คัน คิดเป็นประมาณ 300 ล้านบาท